text: Знаеш ли как да си търсиш работа | webcafe.bg
  01.10.2013, 16:18 (обновена 01.10.2013, 16:30)
  А след дипломирането
  Как да променим света. Ръководство за българи
  Търсенето на работа в страна, където младежката безработица наближава 30%, си има тънкости, които HR специалисти от водещи кампании като Call Point, Hewlett-Packard, Danone и JobTiger са готови да споделят със студентите.
  Датата е 3 октомври, мястото този път е Софийският университет, след като преди това домакин на подобен форум беше Техническият университет. "MISSION POSSIBLE: Първи стаж и работа" се нарича събитието, на което HR-ите ще споделят своята гледна точка за подготовка, поведение и очаквания, които имат те към студентите.
  Подобни теми са засягани често като обучения и публикации, но в случая на ценното, добавената стойност за студентите е личният oпит, който HR специалистите ще споделят, както и директната комуникация с тях. В основата на "Mission Possible: Първи стаж и работа" като събитие е именно възможността да се получи дискусия между професионалистите и младите, трупащи тепърва опит, хора в България.